b'\n_START_ARTICLE_\nAndrej Smrekar\n_START_SECTION_\n\xc5\xbdivljenjepis\n_START_PARAGRAPH_\nSmrekar se je leta 1891 izselil v ZDA, kjer je v Saint Paulu (Minnesota) vstopil v semeni\xc5\xa1\xc4\x8de in bil 1897 posve\xc4\x8den. Kot duhovnik je slu\xc5\xbeboval v raznih krajih Minnesote. Leta 1908 pa je dobil stalno slovensko \xc5\xbeupnijo v Collinwoodu (sedaj \xc5\xbee del Clevelanda).\n_START_SECTION_\nLiterarno delo\n_START_PARAGRAPH_\nSmrekar je svoje pesmi objavljal v skoraj vseh slovenskih \xc4\x8dasopis, ki so v tistem obdobju izhajali v ZDA. Navdih za pesmi je iskal v preprostih motivih iz narave in med\xc4\x8dlove\xc5\xa1kih odnosih, v domoljubju in domoto\xc5\xbeju. V pesmih se razkrivata melanholi\xc4\x8dna pa tudi vesela stran njegove narave._NEWLINE_Smrekar je tudi veliko prevajal pesmi ameri\xc5\xa1kih pesnikov: med drugimi pesmi H.W. Longfellowa in drugih pesnikov, pa tudi prozna dela V. Hugoja.'